laion/Wikipedia-Exotic huggingface dataset:
সন্তোষকুমার ঘোষ

সন্তোষকুমার ঘোষ (জন্ম: ৯ সেপ্টেম্বর ১৯২০ - মৃত্যু: ২৬ ফেব্রুয়ারি ১৯৮৫) একজন বিখ্যাত সাহিত্যিক এবং সাংবাদিক । সন্তোষকুমার ঘোষ বর্তমান বাংলাদেশের ফরিদপুরের রাজবাড়ীর বাসিন্দা ছিলেন । তিনি ১৯৪০ খ্রিষ্টাব্দে বিএ পাস করেন । কবিতা দিয়ে সন্তোষকুমারের সাহিত্য রচনার শুরু হয় । তার প্রথম উপন্যাস নানা রঙের দিন থেকেই তার মধ্যে এক নতুন রচনাশৈলীর পরিচয় পাওয়া যায় । কিনু গোয়ালার গলি তার একটি উল্লেখযোগ্য উপন্যাস । তার আত্মজীবনীমূলক উপন্যাস শেষ নমস্কার - শ্রীচরণেষু মাকে । এই গ্রন্থটি ১৯৭৩ খ্রিষ্টাব্দে সাহিত্য অকাদেমি পুরস্কার লাভ করে । কয়েক দশক ধরে তিনি নিজস্ব ভঙ্গিতে বহু ছোটগল্প লিখেছেন । তার অন্যান্য বইয়ের মধ্যে উল্লেখযোগ্য জল দাও, সময় আমার সময় প্রভৃতি। তার সাংবাদিক জীবনের শুরু ১৯৪২ খ্রিষ্টাব্দে যুগান্তর পত্রিকার সহ-সম্পাদক হিসাবে । এরপর বাংলা ও ইংরেজি আরও কয়েকটি পত্রিকায় কাজ করেন। ১৯৫৮ খ্রিষ্টাব্দে তিনি আনন্দবাজার পত্রিকার বার্তা-সম্পাদক হিসাবে যোগ দিয়ে বাংলা সাংবাদিকতায় নতুনত্ব আনেন।গতানুগতিক সাংবাদিকতার ধারায় বেশ পরিবর্তন আনেন। আপন মেধা, মনন এবং পরিশ্রমে তিনি বাংলা সংবাদপত্রে সাধু ভাষার পরিবর্তে চলিত ভাষার প্রবর্তন করেন। এর ফলে সংবাদপত্র আরও সহজ ও প্রাণবন্ত হয়, সাধারণ মানুষের কাছে সংবাদপত্রের গ্রহণযোগ্যতা বৃদ্ধি পায়। পরবর্তীকালে তিনি এই পত্রিকার সংযুক্ত সম্পাদক হন। সম্পাদকীয় নিবন্ধ রচনায় দক্ষ ছিলেন। তিনি অনেক সাংবাদিকও গড়ে তুলেছিলেন। সন্তোষকুমার ঘোষ একজন রবীন্দ্র অনুরাগী ছিলেন। এ প্রসঙ্গে তার প্রকাশিত প্রবন্ধ হল রবীন্দ্রচিন্তা (১৯৭৮) ও রবির কর(১৯৮৪) 'কিনু গোয়ালার গলি'(১৯৫০) 'নানা রঙের দিন'(১৯৫২) 'মোমের পুতুল'(১৯৫৮) 'মুখের রেখা'(১৯৫৯) 'রেণু তোমার মন'(১৯৫৯) 'জল দাও'(১৯৬৭) 'স্বয়ং নায়ক'(১৯৬৯) 'শেষ নমস্কার- শ্রীচরণেষু মাকে'(১৯৭১) 'চিনেমাটি'গল্পসংগ্রহ (১৯৫৩) 'পারাবত'(১৯৫৩) 'দুই কাননের পাখী'(১৯৫৯) 'কুসুমের মাস'(১৯৫৯) 'সন্তোষকুমার ঘোষ গল্পসংগ্রহ ১ম,২য় ও ৩য় খণ্ড (১৯৯৪,১৯৯৫) 'চলার পথে'(১৯৯৬) মৃত্যুর পর প্রকাশিত। বাংলা সাহিত্যে অবদানের জন্য সন্তোষকুমার ঘোষ বহু পুরস্কার ও সম্মাননা লাভ করেছেন । ১৯৭১ খ্রিস্টাব্দে আনন্দ পুরস্কার, ১৯৭২ খ্রিস্টাব্দে বিশেষ আনন্দ পুরস্কার পান। 'শেষ নমস্কার শ্রীচরণেষু মাকে' উপন্যাসের জন্য ১৯৭২ খ্রিস্টাব্দে সাহিত্য অকাদেমি পুরস্কার পান। তাইওয়ান কবিসংঘ ১৯৮৪ খ্রিস্টাব্দে তাঁকে সাম্মানিক ডি.লিট উপাধি প্রদান করে । বাংলার জন্য সাহিত্য অকাদেমি পুরস্কার বিজয়ীদের তালিকা Datta, Amaresh (১৯৮৮)। The Encyclopaedia of Indian Literature (Volume Two) (Devraj To Jyoti), Volume 2। Sahitya Akademi।  Ghosh, Santosh Kumar; Amitava Ray(as english translator) (২০০৫)। Porcelain and other stories। Sahitya Akademi।  Lal, Mohan (১৯৯২)। The Encyclopaedia of Indian Literature (Volume Five (Sasay To Zorgot), Volume 5। Sahitya Akademi।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও সংযোজিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৭৬৩, আইএসবিএন ৯৭৮-৮১-৭৯৫৫-১৩৫-৬ উইকিমিডিয়া কমন্সে সন্তোষকুমার ঘোষ সংক্রান্ত মিডিয়া রয়েছে।
ডেভ রান্ডল

ডেভিড ব্রায়ান রান্ডল (ইংরেজি: Dave Rundle; জন্ম: ২৫ সেপ্টেম্বর, ১৯৬৫) কেপটাউনে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি অফব্রেক স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন ডেভ রান্ডল। দক্ষিণ আফ্রিকার পক্ষে কোন টেস্টে অংশগ্রহণ করার সুযোগ পাননি ডেভ রান্ডল। তবে, ১৯৯৪ সালে মাত্র দুইটি একদিনের আন্তর্জাতিকে অংশগ্রহণ করার সৌভাগ্য লাভ করেন। ১৯৯৩-৯৪ মৌসুমে স্বাগতিক অস্ট্রেলিয়ার বিপক্ষে একদিনের আন্তর্জাতিকে ওডিআই অভিষেক হয়। ৯ জানুয়ারি, ১৯৯৪ তারিখে ব্রিসবেনের ওলুনগাব্বায় অভিষেক খেলায় ৯ ওভার বোলিং করে ৪/৪২ পেয়েছিলেন। "Players / South Africa / ODI caps"। Cricinfo। সংগ্রহের তারিখ ২০১৬-০২-০১।  "South Africa ODI Batting Averages"। Cricinfo। সংগ্রহের তারিখ ২০১৬-০২-০১।  "South Africa ODI Bowling Averages"। Cricinfo। সংগ্রহের তারিখ ২০১৬-০২-০১।  বব ক্রিস্প প্যাট সিমকক্স টেস্ট ক্রিকেট সানফয়েল সিরিজ ইস্টার্ন প্রভিন্স ক্রিকেট দল ইএসপিএনক্রিকইনফোতে ডেভ রান্ডল (ইংরেজি) ক্রিকেটআর্কাইভে ডেভ রান্ডল (সদস্যতা প্রয়োজনীয়) (ইংরেজি)
ঢাকা কেন্দ্রীয় কারাগার

ঢাকা কেন্দ্রীয় কারাগার কেরানীগঞ্জ বাংলাদেশের অপরাধে জড়িয়ে যাওয়া নাগরিকদের সংশোধনের স্বরাষ্ট্র মন্ত্রণালয়ের অধীনস্থ একটি প্রতিষ্ঠান। এটি যাত্রা শুরু করে ১০ এপ্রিল ২০১৬ সালে। কারাগারটি ৩১ একর জমিতে নির্মিত এবং ৪৫৯০ জন বন্দী এতে থাকতে পারে। জুলাই ২০১৬ সালে পুরাতন ঢাকা কেন্দ্রীয় কারাগার থেকে এই নতুন কারাগারে কারাবন্দীদের স্থানান্তরিত করা হয়। ঢাকা কেন্দ্রীয় কারাগার স্থানান্তরের আলোচনা শুরু হয় আশির দশকে। তারপর ২০০৬ সালে বিষয়টি একনেকে পাস হয় ও পরে জমি অধিগ্রহণ শুরু হয়। পরের বছর সেপ্টেম্বরে ৪০৬ কোটি ৩৫ লাখ টাকার এ প্রকল্পের কাজ শুরু হয়। ১০ এপ্রিল ২০১৬ সালে প্রধানমন্ত্রী শেখ হাসিনা এটির উদ্বোধন করেন। "ঢাকার নতুন কারাগারে বন্দীদের নিয়ে যাওয়া হচ্ছে"। বিবিসি বাংলা। ২৯ জুলাই ২০১৬। সংগ্রহের তারিখ ৮ মার্চ ২০১৯।  "কেরানীগঞ্জের নতুন কারাগার উদ্বোধন"। bangla.bdnews24.com। ১০ এপ্রিল ২০১৬। ১৬ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৯।
গুগল পণ্যের তালিকা

নিম্নে গুগল দ্বারা সরবরাহকৃত পণ্য এবং পরিষেবাদিগুলির একটি তালিকা উল্লেখ করা হলো। গুগল সার্চ একটি ওয়েব সার্চ ইঞ্জিন এবং গুগলের মূল পণ্য। এটি প্রতি দিনে ৩ বিলিয়ন অনুসন্ধান পায়। গুগল তার ১৮৯টি আঞ্চলিক স্তরের ডোমেন দ্বারা আঞ্চলিক অনুসন্ধানও প্রস্তাব করে। হামিংবার্ড - প্রশ্নের প্রসারিত বিশ্লেষণ। উদাহরণস্বরূপ, যদি কোন ব্যবহারকারী 'সিলেটের সেরা দর্শনযোগ্য স্থান' অনুসন্ধান করে তবে Google 'সিলেটের সেরা দর্শনীয় স্থান' অনুসন্ধান করবে। PageRank - লিঙ্ক বিশ্লেষণ অ্যালগরিদম। স্ন্যাপশটস- পিডিএফ, ওয়ার্ড ফাইল এবং এজাতীয় বিষয়াদি সূচিত করার প্রোগ্রাম। গুগল অনুসন্ধান কার্যকারিতা - ব্যবহারকারীদের তাদের অনুসন্ধান পরিমার্জন করতে সাহায্য করার জন্য বুলিয়ান লজিক্যাল অপারেটর, ওয়াইল্ডকার্ড এবং আরও অনেক কিছু অন্তর্ভুক্ত করে। একাধিক ভাষা - অনেক ভাষায় তথ্য সংগ্রহ ও প্রদানের প্রক্রিয়া। গুগল সতর্কতা - এটি একটি ইমেল বিজ্ঞপ্তি পরিষেবা যা নির্বাচিত অনুসন্ধানকৃত বিষয়ের উপর ভিত্তি করে বার্তা পাঠায়, যখনই এটি কোনো নতুন ফলাফল খুঁজে পায়। গুগল সহকারী - কণ্ঠভিত্তিক বা মৌখিক অনুসন্ধান পরিষেবা এবং এআই সহকারী। ২০১৬ সালে মে মাসে এর যাত্রা শুরু হয়। গুগল বুকস - মুদ্রিত বইগুলির সম্পূর্ণ পাঠ্যের জন্য সার্চ ইঞ্জিন। গুগল অ্যাপ ইঞ্জিন - প্রোগ্রাম লেখা ও সচল করার ওয়েব অ্যাপ্লিকেশন। ডার্ট - কাঠামোগত ওয়েব প্রোগ্রামিং ভাষা Flutter - iOS এবং Android এর জন্য মোবাইল ক্রস প্ল্যাটফর্ম ডেভেলপমেন্ট টুল। গুগল ওয়েব টুলকিট - ওপেন সোর্স জাভা সফটওয়্যার ডেভেলপমেন্ট ফ্রেমওয়ার্ক যা ওয়েব ডেভেলপারদের জাভাতে অ্যাজাক্স অ্যাপ্লিকেশন তৈরি করতে দেয়। অনুবাদক টুলকিট - অনুবাদ করার প্রোগ্রাম। reCAPTCHA - ওয়েবসাইট ব্যবহার থেকে বট প্রতিরোধ করতে ব্যবহৃত একটি ব্যবহারকারী-সংলাপ সিস্টেম। গুগল সেফ ব্রাউজিং - ম্যালওয়ার বা ফিশিং কন্টেন্ট ধারণকারী ওয়েব রিসোর্সের জন্য কালো তালিকা পরিষেবা। গুগল ম্যাপস - একটি মানচিত্র বা ম্যাপিং পরিষেবা যা রাস্তার দিকনির্দেশ করে এবং উপগ্রহ এবং রাস্তার স্তরের চিত্রাবলী প্রদর্শন করে, দিকনির্দেশ এবং স্থানীয় ব্যবসা অনুসন্ধান করে। গুগল ম্যাপস গ্যালারি - তথ্য সংগ্রহ এবং ঐতিহাসিক মানচিত্র। গুগল ট্রানজিট - গুগল ম্যাপস ইন্টারফেসের মাধ্যমে পাবলিক ট্রান্সপোর্ট ট্রিপ পরিকল্পনা। গুগল সান্তা ট্র্যাকার - সান্তা ক্লোজন ক্রিসমাস ইভ ট্র্যাক। জাইগোট বডি - মানব শরীরের 3 ডি শারীরবৃত্তীয় মডেল গুগল অ্যানালিটিক্স- ওয়েবমাস্টার পরিসংখ্যানের ভিত্তিতে বিজ্ঞাপন প্রচার অপ্টিমাইজ করতে পারে। Google Correlate - বাস্তব বিশ্বের প্রবণতা সম্পর্কিত অনুসন্ধান নিদর্শন। Freebase - ফ্রিবাজ API এর মাধ্যমে খোলা, সৃজনশীল কমন্স, গঠনযুক্ত ডেটা অ্যাট্রিবিউশন লাইসেন্স সংগ্রহ এবং সেই ডেটা অ্যাক্সেস এবং ম্যানিপুলেট করার জন্য একটি ফ্রিবেস প্ল্যাটফর্ম। অ্যান্ড্রয়েড - স্মার্টফোন এবং ট্যাবলেট কম্পিউটারের মতো মোবাইল ডিভাইসগুলির জন্য লিনাক্স ভিত্তিক অপারেটিং সিস্টেম। ক্রোম অপারেটিং সিস্টেম - ওয়েব অ্যাপ্লিকেশনের জন্য লিনাক্স ভিত্তিক অপারেটিং সিস্টেম। ওয়্যার ওএস - স্মার্টওয়াচ এবং অন্যান্য পরিধানযোগ্য আইটেমগুলির জন্য ডিজাইন করা গুগলের অ্যান্ড্রয়েড অপারেটিং সিস্টেমের সংস্করণ। গুগল টিভি - অ্যান্ড্রয়েড টিভি - টিভির জন্য তৈরি অ্যান্ড্রয়েড সংস্করণ গ্লাস অপারেটিং সিস্টেম - গুগল গ্লাসের জন্য তৈরি অপারেটিং সিস্টেম
সিটি অফ গড (দ্ব্যর্থতা নিরসন)

সিটি অফ গড দ্বারা নিচের যে কোনটি বোঝাতে পারে: ডে কিউইটাটে ডেই, ৫ম শতকে সেইন্ট অগাস্টিন কর্তৃক রচিত লাতিন বই যার ইংরেজি নাম "দ্য সিটি অফ গড" সিদাদ দি দেউস, ব্রাজিলের রাজধানী রিউ দি জানেইরুতে অবস্থিত একটি বস্তি যার ইংরেজি অর্থ "সিটি অফ গড" সিদাদ দি দেউস (উপন্যাস), Paulo Lins রচিত উপন্যাস যা ১৯৯৭ সালে প্রকাশিত হয় সিদাদ দি দেউস (চলচ্চিত্র), উপর্যুক্ত উপন্যাস অবলম্বনে নির্মিত চলচ্চিত্র যা ২০০২ সালে মুক্তি পায়। ছবিটি অস্কার মনোনয়ন লাভ করেছিল এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চার্লি ম্যাকগ্যাহি

চার্লস পার্সি ম্যাকগ্যাহি (ইংরেজি: Charlie McGahey; জন্ম: ১২ ফেব্রুয়ারি, ১৮৭১ - মৃত্যু: ১০ জানুয়ারি, ১৯৩৫) লন্ডনের স্টেপনি এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০২ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিং করার পাশাপাশি লেগব্রেক বোলিং করতেন চার্লি ম্যাকগ্যাহি। ১৮৯৩ থেকে ১৯২১ সময়কালে এসেক্সের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়ে বেশ জনপ্রিয়তা লাভ করেছিলেন। এ সময়ে দলটি দ্বিতীয়সারির দল ছিল। তন্মধ্যে, ১৯০৭ থেকে ১৯১০ সময়কালে প্রথম একাদশের অধিনায়কের দায়িত্ব পালন করেন। এছাড়াও ১৯০১ থেকে ১৯০৪ সময়কালে লন্ডন কাউন্টিতে খেলেছেন। ঘরোয়া প্রথম-শ্রেণীর ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯০২ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হয়েছিলেন তিনি। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ১৯০১-০২ মৌসুমে আর্চি ম্যাকলারেনের নেতৃত্বে ইংল্যান্ড দল অস্ট্রেলিয়া গমন করে। ঐ সফরেই টেস্ট দুটিতে অংশ নিয়েছিলেন তিনি। ১৪ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে তার। ক্রিকেটের পাশাপাশি ফুটবল খেলায়ও পটু ছিলেন তিনি। ঐ সময়ের অন্যতম শীর্ষস্থানীয় দল ক্ল্যাপটনের পক্ষে ফুটবল খেলেছেন। ক্রিকেট খেলা থেকে অবসর গ্রহণের পর বেশ কয়েকবছর ক্লাবের সহকারী সম্পাদকের দায়িত্বে ছিলেন। ১৯৩০ সাল থেকে এসেক্সের স্কোরারের দায়িত্ব পালন করেছিলেন। বড়দিনে পিচ্ছিল ফুটপাতে পড়ে যান ও আঙ্গুলে আঘাত পান। এক পর্যায়ে এতে পচন ধরে। অতঃপর ১০ জানুয়ারি, ১৯৩৫ তারিখে এসেক্সের হুইপস ক্রস হাসপাতালে ৬৩ বছর বয়সে চার্লি ম্যাকগ্যাহি’র দেহাবসান ঘটে। "Wisden's Five Cricketers of the Year"। ESPNcricinfo। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  Clapton FC Souvenir of Jubillee Celebration Dinner by Wm. H. Long (1928) p. 36 মার্টিন হক দি অ্যাশেজ সমারসেট কাউন্টি ক্রিকেট ক্লাব ইংল্যান্ড ক্রিকেট দলের অধিনায়কদের তালিকা উইকিমিডিয়া কমন্সে চার্লি ম্যাকগ্যাহি সংক্রান্ত মিডিয়া রয়েছে। ইএসপিএনক্রিকইনফোতে চার্লি ম্যাকগ্যাহি (ইংরেজি) ক্রিকেটআর্কাইভে চার্লি ম্যাকগ্যাহি (সদস্যতা প্রয়োজনীয়) (ইংরেজি)
ও তেরি

ত্রুটি: কোন সংক্ষিপ্ত নির্দিষ্ট ছিল না এবং|msg= প্যারামিটার নির্ধারণ করা হয়নি। "ও তেরি" হচ্ছে একটি ভারতীয় হাস্যরসাত্মক চলচ্চিত্র। এটি পরিচালনা করেছেন উমেশ বিষ্ট এবং প্রযোজনা করেছেন অতুল অগ্নিহোত্রি। অভিনয় করেছেন পুলকিত সম্রাট, মন্দিরা বেদি প্রমুখ।
এশিয়ান অ্যাথলেটিকস চ্যাম্পিয়নশিপ

এশিয়ান অ্যাথলেটিকস চ্যাম্পিয়নশিপ হল এশিয়ান অ্যাথলেটিকস অ্যাসোসিয়েশন কর্তৃক আয়োজিত ও নিয়ন্ত্রিত একটি ক্রীড়া প্রতিযোগিতা। ১৯৭৭ সালে এ প্রতিযোগিতা নিয়ে ইন্টারন্যাশনাল অ্যাসোসিয়েশন অব অ্যাথলেটিকস ফেডারশেনের সাথে বিতর্ক ঘটে যখন রাজনৈতিক লড়াইয়ের উত্থ্যানের ফলে ইসরায়েলকে প্রতিযোগিতা থেকে বাদ দেওয়া হয়। ১৯৭৭ সালের আসরটি বাতিল করা হয়েছিল এবং ১৯৭৯ থেকে ১৯৮৯ পর্যন্ত প্রতিযোগিতামূহ অ্যাসোসিয়েশন অব অ্যাথলেটিকস ফেডারশেন কর্তৃক অনুমোদিত ছিল না, এর ফলস্বরুপ এটি এশিয়ান ট্রাক অ্যান্ড ফিল্ড মিটিং নামে পরিচিত ছিল। ইসরায়েল ইউরোপিয়ান অ্যাথলেটিকস অ্যাসোসিয়েশনে যোগ দেওয়ার পর সমস্যাটির সমাধান হয়েছিল। Asian Championships. GBR Athletics. Retrieved on 2010-02-21.
রজার ইবার্ট

রজার জোসেফ ইবার্ট (জন্ম: ১৮ই জুন, ১৯৪২) পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক। তিনি মূলত শিকাগো সান-টাইম্‌স পত্রিকায় চলচ্চিত্র বিষয়ক সাপ্তাহিক কলাম লেখার জন্য পরিচিত। এছাড়া জিন সিস্কেলের সাথে "সিস্কেল অ্যান্ড ইবার্ট অ্যাট দ্য মুভিস" নামে ২৩ বছর ধরে নিয়মিত একটি টেলিভিশন প্রোগ্রাম উপস্থাপনা করে আসছেন। ১৯৯৯ সালে সিস্কেল মারা যাওয়ার পর রিচার্ড রোপারকে নিয়ে উপস্থাপনা শুরু করেন। এ কারণে ২০০০ সাল থেকে অনুষ্ঠানটির নাম হয়ে যায় "ইবার্ট অ্যান্ড রোপার অ্যাট দ্য মুভিস"। অনুষ্ঠানটি এখনও এই নামে সম্প্রচারিত হয়। কিন্তু ২০০৬ সালের মাঝামাঝি সময়ে তার স্বাস্থ্যহানী ঘটে এবং এ কারণে বাকশক্তি হারিয়ে ফেলেন। এরপর আর কখনও এই অনুষ্ঠানে অংশ নেননি। এখন রোপার একাই উপস্থাপনা করেন। অনুষ্ঠানের একেক পর্বে একেক সমালোচক অংশ নেন। এ পর্যন্ত মাইকেল ফিলিপ্‌স সর্বোচ্চ বার অংশ নিয়েছেন। ইবার্টের রিভিউ যুক্তরাষ্ট্র ও অন্যান্য দেশের প্রায় ২০০টি পত্রিকায় প্রকাশিত হয়েছে। বার্ষিক মুভি ইয়ারবুক সহ ১৫ 'র অধিক বই লিখেছেন। ১৯৭৫ সালে পুলিৎজার পুরস্কার পান। এর আগে কোন চলচ্চিত্র সমালোচক সমালোচনার জন্য এই পুরস্কার পায়নি। টিভি অনুষ্ঠানটিও বহুল প্রশংসিত যা এমি অ্যাওয়ার্ড এর জন্য মনোনয়ন পেয়েছিল। ২০০৫ সালের জুনে ইবার্টকে হলিউড ওয়াক অফ ফেইমের স্টার প্রদান করা হয়। এর আগে কোন পেশাদার সমালোচক এই পদকটিও পায়নি। ফোর্বস ম্যাগাজিন তাকে যুক্তরাষ্ট্রের সবচেয়ে প্রভাবশালী পণ্ডিতের মর্যাদা দিয়েছে। তিনি ইউনিভার্সিটি অফ কলোরাডো, অ্যামেরিকান ফিল্ম ইনস্টিটিউট ও শিকাগোর স্কুল অফ দ্য আর্ট ইনস্টিটিউট থেকে সম্মানসূচক ডিগ্রি লাভ করেছেন। ১৯৯৪ সালে গ্রেট মুভিস নামে একটি সিরিজ শুরু করেন। এই সিরিজের অধীনে তার দৃষ্টিতে সবচেয়ে গুরুত্বপূর্ণ সিনেমাগুলো স্থান পেয়েছে। এই সিনেমাগুলোর রিভিউ আলাদাভাবে প্রকাশিত হচ্ছে। ১৯৯৯ সাল থেকে ইলিনয়ের শ্যাম্পেনে "রজার ইবার্ট্‌স ওভারলুক্‌ড ফিল্ম ফেস্টিভাল" আয়োজন ও উপস্থাপনা করে আসছেন। Awake in the Dark: The Best of Roger Ebert Ebert's "Bigger" Little Movie Glossary The Great Movies I Hated, Hated, Hated This Movie Roger Ebert's Book of Film Questions For The Movie Answer Man Behind the Phantom's Mask An Illini Century The Perfect London Walk Your Movie Sucks উইকিউক্তিতে রজার ইবার্ট সম্পর্কিত উক্তির সংকলন রয়েছে। Roger Ebert official website Ebert & Roeper official website[স্থায়ীভাবে অকার্যকর সংযোগ] Roger Ebert's Overlooked Film Festival ইন্টারনেট মুভি ডেটাবেজে Roger Ebert (ইংরেজি) Roger Ebert - টিভি ডট কম Roger Ebert RSS Feed ওয়েব্যাক মেশিনে আর্কাইভকৃত ১৪ ডিসেম্বর ২০০৭ তারিখে Sight and Sound poll on his top ten movies
বসুন্ধরা (দ্ব্যর্থতা নিরসন)

বসুন্ধরা দ্বারা নির্দেশিত হতে পারে: বসুন্ধরা, ২০১০ সালের অসমীয়া চলচ্চিত্র, বসুন্ধরা (চলচ্চিত্র), ১৯৭৭ সালের বাংলাদেশি চলচ্চিত্র, বসুন্ধরা আদ্-দ্বীন মেডিক্যাল কলেজ হাসপাতাল, ঢাকার কেরানীগঞ্জের হাসনাবাদে অবস্থিত মেডিক্যাল কলেজ ও হাসপাতাল, বসুন্ধরা আবাসিক এলাকা, বাংলাদেশের বেসরকারি আবাসিক এলাকা, বসুন্ধরা কিংস, বাংলাদেশি ফুটবল ক্লাব, বসুন্ধরা গ্রুপ, বাংলাদেশি প্রতিষ্ঠান, বসুন্ধরা রাজে, ভারতের রাজনীতিবিদ ও রাজস্থানের মুখ্যমন্ত্রী, বসুন্ধরা সিটি, দক্ষিণ এশিয়ার বৃহত্তম শপিং মল। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নাগাঙ্গম বালা দেবী

নাগাঙ্গম বালা দেবী (জন্ম ২ ফেব্রুয়ারি ১৯৯০) একজন ভারতীয় নারী ফুটবলার যিনি ভারত জাতীয় মহিলা ফুটবল দল ও মণিপুর মহিলা ফুটবল দল এর হয়ে ফরোয়ার্ড অবস্থানে খেলেন। তিনি ভারত জাতীয় মহিলা ফুটবল দলের অধিনায়ক ছিলেন। তিনি ভারতীয় মহিলা লিগে ইস্টার্ন স্পোর্টিং ইউনিয়নের হয়ে কোয়ালিফায়ার রাউন্ড খেলেছিলেন। মণিপুরে জন্মলাভের পর নাগাঙ্গম বালা দেবী মূলত ছেলেদের সাথে ফুটবল খেলেই বেড়ে ওঠেন। ২০০২ সালে আসামে অনুষ্ঠিত অনূর্ধ্ব–১৯ মহিলা চ্যাম্পিয়নশিপে তিনি মণিপুর ইউ১৯ দলের হয়ে অংশ নেন। এই টুর্নামেন্ট শেষে তাকে শ্রেষ্ঠ খেলোয়াড় হিসেবে আখ্যায়িত করা হয়। পরের বছর ২০০৩ সালেও তাকে একই উপাধিতে ভূষিত করা হয়। অনূর্ধ্ব–১৭ পর্যায়ে তাকে তার রাজ্যের সর্বোচ্চ গোলদাতা পুরস্কার দেয়া হয়। দেবী ভারতীয় মহিলা ফুটবল চ্যাম্পিয়নশিপে মণিপুর সিনিয়র মহিলা দলের প্রতিনিধিত্ব করেন। ২০১৪ সালে মহিলা ফুটবল চ্যাম্পিয়নশিপে তার রাজ্যের জয়লাভের পেছনে তার বিশেষ ভুমিকা রয়েছে,যেখানে ফাইনাল ম্যাচে মণিপুর ওড়িশাকে ৩–১ গোলে পরাজিত করে। ২০১০ সালের পর এটিই মনিপুরের প্রথম চ্যাম্পিয়নশিপ জয় আর তাদের মোট ২০টি বিজয়ের মধ্যে ১৭তম। মণিপুরের হয়ে খেলার সময় তিনি ভারতীয় অধিনায়ক ও এআইএফএফ মহিলা প্লেয়ার অফ দ্যা ইয়ার অনিয়াম বেম্বেম দেবীর সঙ্গে খেলেছেন। তিনি সাত ম্যাচে ২৯ গোল করে টুর্নামেন্ট শেষ করেন। ২০১৫ ন্যাশনাল গেমস অফ ইন্ডিয়ায় দেবী তার রাজ্যের প্রতিনিধিত্ব করেন এবং তারা স্বর্ণপদক অর্জন করে। কর্পোরেট স্টেডিয়ামে ওড়িশার বিরুদ্ধে ফাইনালে তার গোল দলকে ১–১ সমতায় ফেরায়। পরে পেনাল্টিতে তার দল ৪–২ গোলে জয়লাভ করে।. একজন আধা-পেশাদার ফুটবলার দেবী, মণিপুর পুলিশ বিভাগে মহিলা পুলিশ হিসেবে চাকরি করেন। তিনি অইনাম থাম্বাল মারিক কলেজ, অইনাম থেকে পড়াশুনা শেষ করেন। সাফ নারী চ্যাম্পিয়নশিপ (৩): ২০১০, ২০১৪, ২০১৬ সাউথ এশিয়ান গেমস (২টি স্বর্ণপদক): ২০১০, ২০১৬ ২০১৪ এআইএফএফ ওমেনস প্লেয়ার অফ দ্যা ইয়ার ২০১৫ এআইএফএফ ওমেনস প্লেয়ার অফ দ্যা ইয়ার Yen, Samarjit (৩ জানুয়ারি ২০১৫)। "AIFF's Footballer of the year: Ng Bala Devi"। IFP.co.in। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  "International Women's Day Special: Interview with Indian women's football team striker Ngangom Bala Devi"। SportsKeeda। ৮ মার্চ ২০১৫। সংগ্রহের তারিখ ১৫ মার্চ ২০১৫।  "It's title No. 17 for Manipur women"। The Hindu। ১৩ মে ২০১৪। সংগ্রহের তারিখ ১৫ মার্চ ২০১৫।  "Manipur clinch 4 gold, 1 silver and 3 bronze medals Manipur ranked at 7th position on the 10th day"। E-Pao। ১০ ফেব্রুয়ারি ২০১৫। সংগ্রহের তারিখ ১৫ মার্চ ২০১৫।
জীজা বাঈ

জীজাবাঈ শাহাজি ভোশালে (১২ জানুয়ারী ১৫৯৮ – ১৭ জুন ১৬৭৪), যিনি রাজমাতা জীজা বাঈ নামে খ্যাত, মারাঠা সাম্রাজ্যের প্রতিষ্ঠাতা শিবাজির মাতা। তিনি সিন্ধখেদের লাখুজি যাদব রাও এর কন্যা। জীজা বাঈ ১৫ জানুয়ারি ১৫৯৮ তারিখে সিন্ধখেদের কাছে দেওলগাঁওএ জন্মগ্রহণ করেন। বর্তমানে এটি মহারাষ্ট্রের বুলধানা জেলায় অবস্থিত। তার মায়ের নাম মাহালসাবাঈ। অতি অল্প বয়সে ভেরুল গ্রামের মালোজি ভোসলের পুত্র শাহাজি ভোসলের সঙ্গে তার বিয়ে হয়। মালোজি ভোসলে আদিল শাহী সুলতানদের অধীনে একজন সেনাপতি হিসেবে কর্মরত ছিলেন।[তথ্যসূত্র প্রয়োজন] জীজা বাঈএর শ্বশুর মালোজি ভোসলে জীজা বাঈএর পিতা লাখুজিরাও যাদব এর অধীনে একজন সৈনিক হিসেবে কর্মজীবন শুরু করেন। জীজা বাঈএর বাবার পরিবার তাদের অঞ্চলে যথেষ্ট প্রভাবশালী ছিল, অন্যদিকে তার স্বামীর পরিবার তখন ধীরে ধীরে গুরুত্বলাভ করছিল। জীজা বাঈ ছয় সন্তানের জন্ম দেন যাদের মধ্যে চারজন শৈশবেই মারা যায়। কেবলমাত্র দুই পুত্র শম্ভাজি আর শিবাজি বয়ঃপ্রাপ্ত হয়েছিলেন।[তথ্যসূত্র প্রয়োজন] ১৭ জুন ১৬৭৪ তারিখে জীজাবাঈ মারা যান.[তথ্যসূত্র প্রয়োজন] জীজা বাঈকে আজও একজন আদর্শ মা হিসেবে গণ্য করা হয় বিশেষত মহারাষ্ট্রে। পুত্র শিবাজিকে প্রতিপালনের বিভিন্ন বিষয় লোকাচার গল্পে উঠে এসেছে। ২০১১ সালে নির্মিত সিনেমা "রাজমাতা জীজাউ " জীজা বাঈএর জীবনচরিত নিয়ে তৈরী। List of Maratha dynasties and states Maratha clan system Bhosale Maratha Kranti Morcha GHUGARE, GANESH JANARDAN (২০১৭)। IMPORTANCE OF MANAGEMENT TECHNIQUES OF CHHATRAPATI SHIVAJI ON THE BATTLE GROUND A STUDY। Chapter 3। Shri Jagdishprasad Jhabarmal Tibarewala University। পৃষ্ঠা 47।
২০১৮ কমনওয়েলথ গেমসের পদক তালিকা

২০১৮ কমনওয়েলথ গেমস, আনুষ্ঠানিকভাবে একবিংশ কমনওয়েলথ গেমস, একটি আন্তর্জাতিক বহু-ক্রীড়া ইভেন্ট যেটি ২০১৮ সালের ৪ থেকে ১৫ এপ্রিল পর্যন্ত অস্ট্রেলিয়ার, কুইন্সল্যান্ডের, গোল্ড কোস্টে অনুষ্ঠিত হয়। স্বাগতিক জাতি হিসেবে অস্ট্রেলিয়া ৮০টি সোনা, ৫৯টি রৌপ্য এবং ৫৯টি ব্রোঞ্জসহ মোট ১৯৮টি পদক নিয়ে প্রতিযোগিতায় আধিপত্য বিস্তার করে।   *   স্বাগতিক জাতি (অস্ট্রেলিয়া)
আলতাই পর্বতমালা

আলতাই পর্বতমালা (ইংরেজি: Altai Mountains; রুশ ভাষায়: Алтай; মঙ্গোলীয় ভাষায়: Алтай) এশিয়া মহাদেশের একটি পর্বতমালা। মধ্য এশিয়াতে অবস্থিত এই পর্বতমালাতে রাশিয়া, চীন, মঙ্গোলিয়া এবং কাজাকিস্তান এসে মিলিত হয়েছে। এখান থেকে ইর্তিশ নদী, ওব নদী এবং ইয়েনিসেই নদীর উৎপত্তি। আলতাই পর্বতমালা রাশিয়ার দক্ষিণ সাইবেরিয়াতে ওব ও ইর্তিশ নদীর উৎসস্থল থেকে শুরু হয়ে গণচীনের শিঞ্জিয়াং উইগুর স্বায়ত্তশাসিত অঞ্চল হয়ে মঙ্গোলিয়া পর্যন্ত বিস্তৃত। পর্বতমালাটির উত্তর-পশ্চিম প্রান্ত ৫২° উত্তর অক্ষাংশে ৮৪° এবং ৯০° পূর্ব দ্রাঘিমার অভ্যন্তরে অবস্থিত। সেখানে এটি পূর্বে সায়ান পর্বতমালার সাথে মিলে গেছে। সেখান থেকে এটি দক্ষিণ-পূর্বে প্রায় ৪৫° উত্তর ৯৯° পূর্ব﻿ / ﻿৪৫° উত্তর ৯৯° পূর্ব﻿ / 45; 99 পর্যন্ত বিস্তৃত হয়ে গোবি মরুভূমির উচ্চ মালভূমির সাথে মিশে গেছে। তুর্কি ভাষায় "আলতাই" শব্দের অর্থ স্বর্ণপর্বত। বেলুখা এই পর্বতমালার সর্বোচ্চ পর্বতশৃঙ্গ এবং এর উচ্চতা ৪৬২০ মিটার। ১৮৩০ মিটারের নিচে পর্বতগুলি ঘন পাইন, সিডার, লার্চ, ফার ও বার্চ অরণ্যে আব্রৃত। পাহাড়ের পাদদেশের এই অরণ্য এবং পাহাড়ের বরফময় ঊর্ধ্বাংশের মধ্যবর্তী অঞ্চলে, ২৪৪০ থেকে ৩০৫০ মিটার উচ্চতায় আল্পীয় চারণভূমি অবস্থিত। এই পর্বতগুলি খনিজে সমৃদ্ধ। বিশেষ করে কয়লা, দস্তা, সীসা এখানে প্রচুর পাওয়া যায়। এছাড়াও এখানে স্বল্প পরিমাণে সোনা, লোহার আকরিক, তামা, রূপা এবং টিন পাওয়া যায়। "Altai Mountains | Russia, Mongolia, Kazakhstan | Britannica"। www.britannica.com (ইংরেজি ভাষায়)। ২০২৪-০২-০৭। সংগ্রহের তারিখ ২০২৪-০২-০৮।
ডিমলা রাণী বৃন্দারাণী সরকারি উচ্চ বিদ্যালয়

ডিমলা রাণী বৃন্দারাণী সরকারি উচ্চ বিদ্যালয় নীলফামারী জেলার ডিমলা উপজেলার একটি সরকারি মাধ্যমিক বিদ্যালয়। এটি ডিমলা আর বি আর স্কুল বা ডিমলা আর বি আর সরকারি উচ্চ বিদ্যালয় নামেও পরিচিত। এটি বর্তমানে একটি বালক উচ্চ বিদ্যালয়। বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। এর বর্তমান প্রধান শিক্ষক হলেন মো ঃ মাহফুজুল হক । ডিমলা রাণী বৃন্দারাণী বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। ১৯৮৫ খ্রিষ্টাব্দে এটি জাতীয়করণ করা হয়। প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়। এখানে বিজ্ঞান ও মানবিক শাখায় শিক্ষার্থী ভর্তি করানো হয়। বার্ষিক ক্রীড়া প্রতিযোগিতা সাংস্কৃতিক সংগঠন "List of Institutions"। Ministry of Education। সংগ্রহের তারিখ জুলাই ১৫, ২০১৪।  টেমপ্লেট:নীলফামারী জেলার শিক্ষাপ্রতিষ্ঠান
কিজিলকুম মরুভূমি

কিজিলকুম মরুভূমি (ইংরেজি: Kyzyl Kum বা Qyzylqum; উজবেক ভাষায়: Qizilqum; কাজাখ ভাষায়: Қызылқұм) মধ্য এশিয়াতে কাজাকিস্তানের দক্ষিণাংশ এবং উজবেকিস্তানের উত্তর অংশ জুড়ে অবস্থিত একটি মরুভূমি। এটি একটি তুর্কি শব্দ যার অর্থ লাল বালু। কিজিলকুম আরব সাগরের দক্ষিণ-পূর্বে সির দরিয়া এবং আমু দরিয়া নদী দুইটির উপত্যকার মধ্যবর্তী অঞ্চলে অবস্থিত। এটি প্রায় পুরোটাই বালিতে আবৃত। সমুদ্র সমতল থেকে এর সর্বোচ্চ উচ্চতা ৯২২ মিটার। মরুভূমিতে যে স্বল্প উদ্ভিদ জন্মে তা ভেড়া, উট ও ঘোড়ার খাবার হিসেবে ব্যবহার করা হয়। এখানে স্বর্ণখনি ও প্রাকৃতিক গ্যাসক্ষেত্র আছে। মরুভূমিটির আয়তন ২,৯৮,০০০ বর্গকিলোমিটার। এটি বিশ্বের ১১তম বৃহত মরুভূমি। বেশির ভাগ এলাকা বালিয়াড়িতে আবৃত কিজিলকুমের বিরাট এলাকা স্থানীয় জনগণ পশুচারণে ব্যবহার করে। Mapping Mongolia: Situating Mongolia in the World from Geologic Time to the Present, Paula L.W. Sabloff, P.62
২০১৯-এ ভারত

২০১৯-এ ভারতে সংঘটিত হওয়া ঘটনাবলির সংক্ষিপ্ত সার এটি। প্রধানমন্ত্রী - নরেন্দ্র মোদি রাষ্ট্রপতি - রাম নাথ কোবিন্দ উপরাষ্ট্রপতি - ভেংকাইয়া নাইডু ২ জানুয়ারি - ভারত সরকার দেনা ব্যাংক ও বিজয় ব্যাংকের সাথে ব্যাংক অব বরোদার মার্জারিকরণ অনুমোদন করে। ৩ জানুয়ারি - রাজ্যসভা ন্যাশনাল কাউন্সিল ফর টিচার এডুকেশন (অ্যামেন্ডমেন্ট) বিল পাস করে। ৩ ফেব্রুয়ারি - ভারতের বিহারে ট্রেন দুর্ঘটনায় সাত জন নিহত। ১৪ ফেব্রুয়ারি - ভারতের জম্মু কাশ্মীরের পুলওয়ামা জেলায় সন্ত্রাসবাদীদের এক আত্মঘাতী বোমা হামলায় ভারতের সেন্ট্রাল রিজার্ভ পুলিশ ফোর্সের অন্তত ৪০ জনের মৃত্যু ঘটে। ২৬ ফেব্রুয়ারি - ভারতীয় বিমানবাহিনী পাকিস্তানের বালাকোটে বিমান হামলা চালায়। ভারতীয় সূত্র অনুসারে, বিমানগুলি বালাকোটে একটি জইশ-ই-মুহাম্মদ পরিচালিত জঙ্গি ক্যাম্প আক্রমণ করে এবং বিমান হামলা চলাকালে প্রায় ২০০ থেকে ৩০০ সন্ত্রাসবাদী নিহত হয়। ১ মার্চ - ভারতীয় বিমান বাহিনীর উইং কমান্ডার অভিনন্দন বর্তমানকে তাঁর নিজের দেশে ফেরত পাঠায় পাকিস্তান। ৫ মার্চ - ভারতের জিএসপি সুবিধা বাতিল করার ঘোষণা দেয় মার্কিন যুক্তরাষ্ট্র। ৩ জানুয়ারি - দিব্যেন্দু পালিত, বিখ্যাত বাঙালি কবি। (জ. ১৯৩৯) ১ মার্চ - ধৃতিকান্ত লাহিড়ী চৌধুরী, বাঙালি প্রকৃতিবিদ। (জ. ১৯৩১) http://www.kalerkantho.com/online/world/2019/02/03/733189 (Al Jazeera) "India Hits Main Jaish Camp In Balakot, "Non-Military" Strike: Government"। NDTV.com। সংগ্রহের তারিখ ২০১৯-০২-২৬।  "Indian jets bomb targets within Pakistan"। www.news.com.au। সংগ্রহের তারিখ ২০১৯-০২-২৬।  "আটক পাইলটকে ভারতের হাতে তুলে দিয়েছে পাকিস্তান"। BBC Bangla। ১ মার্চ ২০১৯। সংগ্রহের তারিখ ৫ মার্চ ২০১৯।  "ভারতের জিএসপি সুবিধা বাতিল করছে যুক্তরাষ্ট্র"। bdnews24.com। ৫ মার্চ ২০১৯। সংগ্রহের তারিখ ৫ মার্চ ২০১৯। [স্থায়ীভাবে অকার্যকর সংযোগ]
আন্দামান সাগর

আন্দামান সাগর (ইংরেজি: Andaman Sea; বর্মী ভাষায়: မုတ္တမ, ঐতিহাসিকভাবে বার্মা সাগর নামেও পরিচিত) ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মিয়ানমার, পূর্বে মিয়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি। "Limits of Oceans and Seas, 3rd edition" (পিডিএফ)। International Hydrographic Organization। ১৯৫৩। ৮ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)